《王定国北归过衡阳惠示四诗其聚散忧乐之兴尽矣率赓二篇》
宋代·吕陶

腊寒尝醉蒲桃酒，春霁空摇舴艋船。倦客偶来皆失路，故人相艋似逢仙。

半生感事惊残梦，两世知音话宿缘。闻说三槐长秀茂，子孙才业信家传。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。